Johnnie Walker vereer Trevor, Chad | Netwerk24
15 Februarie 2019 14:17
Die gewilde Johnnie Walker-whisky-handelsmerk het onlangs ’n paar prominente Suid-Afrikaners vereer as deel van sy nuwe veldtog om Suid-Afrikaners aan te spoor om optimisties te bly en hul bydrae te lewer.
Bekende persoonlikhede soos die komediant en aanbieder van The Daily Show Trevor Noah, die swemmer Chad le Clos en die aktrise en sakevrou Enhle Mbali is Dinsdag by ’n geselligheid in Johannesburg vereer.
#KeepWalkingSA is here! We dedicate this movement to all those who dare to progress in pursuit of success. Those who have carved new paths and bravely took every step. We’ve made it this far, so let’s #KeepWalkingSA ???? pic.twitter.com/v85IzS1ch2
Enhle MbaliFoto: Peter Abrahams
“Ons het besluit om die kollig te laat val op prominente Suid-Afrikaners wat bygedra het tot die nasie se groei in tye van uitdagings, onsekerheid en oorgang,” sê Zumi Njongwe, bemakeringsdirekteur by Diageo, wat die Keep Walking-veldtog van stapel gestuur het.
“Elke Suid-Afrikaner – ongeag of hulle in die openbare oog is of nie – het ’n rol om te speel en ’n storie om te deel. Deur ons helde te vereer en te onthou hoe ver ons as nasie al gekom het, hoop ons om Suid-Afrikaners te inspireer om voort te gaan, om te ‘Keep Walking’ soos Johnnie Walker se slagspreuk lui.”
Die veldtog stel ook ten doel om elke mylpaal te vier wat uit egte, inspirerende stories spruit.
Volgens ’n verklaring wil verbruikers nie meer voorgeskryf word nie en soek hulle na handelsmerke waarmee hulle hul stories op ’n outentieke manier kan vertel.
Chad le ClosFoto: Midmar Mile Media
Meer oor: Trevor Noah | Chad Le Clos | Enhle Mbali | Whiskey | Veldtog